
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853
E-mail: titkarsag@ph.martfu.hu
ELŐTERJESZTÉS
a Martfűi Városfejlesztési Nonprofit Korlátolt Felelősségű Társasággal kötött vagyonkezelési szerződés 2. számú módosítására

Martfű Város Önkormányzata Képviselő-testületének 

2017. február 23-i ülésére

Előkészítette:
Szász Éva jegyző 


Kontra Lajos irodavezető
Véleményező:
Pénzügyi Ügyrendi és Városfejlesztési Bizottság 

Döntéshozatal:
egyszerű többség
Tárgyalási mód:
nyilvános ülés

Tisztelt Képviselő-testület!

A Képviselő-testület a 173/2012.(XI.29.) határozatával, 2012. november 29. napjával létrehozta a Martfű Városfejlesztési és Ingatlankezelői Önkormányzati Nonprofit Korlátolt Felelősségű Társaságot. 

A Kft. és az önkormányzat 2013. január 24-én vagyonkezelési szerződést kötött,  mely tartalmazza az ellátandó feladatokat, az ezzel kapcsolatos jogokat és kötelezettségeket, valamint a feladat ellátásához szükséges ingó- és ingatlan vagyon átadásával, kezelésével kapcsolatos rendelkezéseket.
2013-ban a Kft. fő tevékenységi köre kibővült a hulladékgazdálkodási közszolgáltatási feladatokkal, mely feladat megfelelő színvonalon történő ellátása érdekében az önkormányzat tulajdonában lévő Martfű, Május 1. út 1. szám alatti AC raktár bérbeadására került sor 50.000.- Ft/hó+Áfa bérleti díjért.

A Kft. hulladékgazdálkodási tevékenysége 2016. július 31. napjával megszűnt, így a bérleti díj, mint a hulladék szállítás költségeleme már nem fenntartható. A Városüzemeltetési feladatok elvégzéséhez, esetleges más feladatok ellátásához az AC raktárt vagyonkezelésbe adja Önkormányzatunk 2017. március 1-től, és a bérleti szerződést felek közös megegyezéssel megszüntetik 2017. február 28. napjával.
Kérem a Tisztelt Képviselő-testületet, hogy az előterjesztés mellékletét képező vagyonkezelési szerződés módosítását szíveskedjen jóváhagyni. 
Martfű, 2017. február 10.

Dr. Papp Antal 

polgármester
Határozati javaslat: 

……../2017.(II.23.) határozat
a Martfűi Városfejlesztési Nonprofit Korlátolt Felelősségű Társasággal kötött vagyonkezelési szerződés 2. számú módosításának jóváhagyásáról
Martfű Város Önkormányzatának Képviselő-testülete megtárgyalta a Martfűi Városfejlesztési Nonprofit Korlátolt Felelősségű Társasággal kötött vagyonkezelési szerződés 2. számú módosítását, melyet a határozat melléklete szerint jóváhagy.
A Képviselő-testület felhatalmazza a Polgármestert a vagyonkezelési szerződés 2. számú módosításának aláírására.

Erről értesülnek: 

1. JNK Szolnok Megyei Kormányhivatal

2. Valamennyi képviselő helyben

3. Martfűi Városfejlesztési és Ingatlankezelői Önkormányzati Nonprofit Korlátolt Felelősségű 

    Társaság ügyvezetője
4. Martfűi Polgármesteri Hivatal Pénzügyi és Adóügyi Irodája
2

